
ESF programm „Kutsete süsteemi arendamine“

KUTSESTANDARD
Raietööline, tase 3


Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

	Kutsenimetus
	Eesti kvalifikatsiooniraamistiku (EKR) tase

	Raietööline, tase 3 
	3




	Võimalikud osakutsed ja nimetused kutsetunnistusel

	Osakutse nimetus
	Eesti kvalifikatsiooniraamistiku (EKR) tase 

	Võsasaetööline, tase 3
	3

	
	Inglise keeles: clearing saw cutter




A-osa
TÖÖ KIRJELDUS

	A.1 Töö kirjeldus

	Raietööline, tase 3 on oskustöötaja, kes teeb metsakasvatuse ja puidu varumisega seotud töid, arvestades looduslikke tingimusi ning säästva metsamajanduse põhimõtteid. Ta juhindub oma töös metsaomaniku poolt püstitatud metsakasvatuslikust ülesandest. Eestis ei ole raietöölisena töötamisel kutsetunnistus kohustuslik, kuid kutsealal tegutsemist reguleerivad mitmed metsanduse ja keskkonnahoiuga seotud õigusaktid ning rahvusvahelised säästva metsanduse standardid (FSC ja PEFC).  
Raietööline töötab üldjuhul iseseisvalt, lähtudes talle antud tööülesandest. Ta valib oma tööülesande täitmiseks sobivad töövõtted ja -vahendid ning vastutab oma töö tulemuste eest.
Raietöölise töökeskkonnaks on mets. Töö toimub välitingimustes ja sõltub ilmastikust. Töö on füüsiliselt raske ja suures ohtlikkusega. Tööõnnetuste vältimiseks on kohustus kasutada tööle vastavaid isikukaitsevahendeid ning järgida tööohutusnõudeid. Tööaeg on paindlik.  
Peamised töövahendid on võsasaag ja kettsaag. 

Raietööline, tase 3 kutse sisaldab osakutset Võsasaetööline, tase 3. 
Võsasaetööline, tase 3 rajab ja hooldab metsauuendust ning teeb valgustusraiet, lähtudes etteantud metsakasvatuslikust ülesandest. Tema peamine töövahend on võsasaag.

Lähedased kutsed on metsatööline, tase 2 ja metsur, tase 4. 
Võrreldes metsatööline, tase 2 kutsega omab raietööline, tase 3 metsakasvatuse oskuseid ja teadmisi. Metsur, tase 4 juhendab oma meeskonna tööd ja seeläbi on tal suurem vastutus võrreldes raietööline, tase 3 kutsega.

	A.2 Tööosad

	A.2.1  Metsauuenduse rajamine
A.2.2  Metsauuenduse hooldamine ja valgustusraie
A.2.3  Hooldus- ja uuendusraie

Osakutse võsasaetööline, tase 3
A.2.1  Metsauuenduse rajamine
A.2.2  Metsauuenduse hooldamine ja valgustusraie

	A.3 Kutsealane ettevalmistus

	Raietöölisel on erialane kutseharidus või on ta omandanud kutseoskused erialasel koolitusel ja/või praktilise töö käigus.

	A.4 Enamlevinud ametinimetused

	Raietööline, võsasaetööline

	A.5 Regulatsioonid kutsealal tegutsemiseks

	Regulatsioonid kutsealal tegutsemiseks puuduvad.

	A.6 Tulevikuoskused

	Raietöölise töös on oluline osata kasutada digikaarte ja erialaseid digirakendusi tööala asukoha kontrollimiseks ning tööandmete vastuvõtmiseks ja edastamiseks. Kliima- ja keskkonnamuutuste tõttu on vajadus rakendada metsauuenduse rajamisel, hooldamisel ja raietöödel muutuvatele oludele sobivaid ning elurikkust säilitavaid töövõtteid. Üha olulisemaks muutuvad uute töövahendite ja töövõtete kasutamise õppimine ning muutuvate töötingimustega kohanemine.

	Ettepanekud osadele A.1-A.6








B-osa
KOMPETENTSUSNÕUDED

	B.1. Kutse struktuur

	Raietööline, tase 3 kutse koosneb üldoskustest ja kohustuslikest kompetentsidest. Osakutse Võsasaetööline, tase 3 koosneb üldoskustest ja kohustuslikest kompetentsidest. 

Raietööline, tase 3 kutse saamiseks tuleb tõendada üldoskused B.2 ja kompetentsid B.3.1 - B.3.3.
Osakutse võsasaetööline, tase 3 saamiseks tuleb tõendada üldoskused B.2 ja kompetentsid B.3.1 ja B.3.2.

	Kvalifikatsiooninõuded haridusele ja töökogemusele

	Nõuded kutse taotlemisel  
Töömaailma taotlejale 
1. Praktiline töökogemus kett- ja võsasaega või läbitud erialane koolitus mahuga vähemalt 40 akadeemilist tundi 
2. Läbitud vähemalt 16-tunnine esmaabikoolitus 
või
1. Raietööline I kutsetunnistuse omanikud, kes saavad taotleda kutsetunnistust, sooritades positiivselt valikvastustega teooriatesti ja praktilised ülesanded (v.a. töötamine reaalses töökeskkonnas)

Osakutse võsasaetööline, tase 3 töömaailma taotlejale
1. Praktiline töökogemus kett- ja võsasaega või läbitud erialane koolitus mahuga vähemalt 40 akadeemilist tundi
2. Läbitud vähemalt 16-tunnine esmaabikoolitus

Kutseõppe tasemeõppe lõpetajale
1. Vastava eriala tasemeõppe õppekava läbimine

Nõuded kutse taastõendamisel

Töömaailma taotlejale 
1. Varasemalt sama kutse, mille kehtivusaja lõppemisest ei ole möödunud üle ühe aasta
2. Taastõendamisele eelnenud viie aasta jooksul vähemalt üheaastane kutsealane töökogemus.

Osakutse võsasaetööline, tase 3 töömaailma taotlejale
1. Varasemalt sama kutse, mille kehtivusaja lõpust ei ole möödunud üle ühe aasta
2. Taastõendamisele eelnenud viie aasta jooksul vähemalt üheaastane kutsealane töökogemus.

Kutse andmise korraldus, sh kutset taotleva/taastõendava isiku esitatavad dokumendid ja kutse taotleja/taastõendaja kutsealase kompetentsuse hindamise viis ja vormid on reguleeritud metsanduse kutseala kutsetele kutse andmise korras.

	Ettepanekud osale B.1






	B.2. Raietööline, tase 3 üldoskused 

	Mõtlemisoskused
1. Terviklikult mõtlemine – Mõistab oma osa metsakasvatuses, tulevikupuistu kujundamises ja puiduvarumise tehnoloogilises ahelas (raie, kokkuvedu, väljavedu, sortimendi kasutuse eesmärk jne) ning arvestab oma tegevuse mõju ja tagajärgedega selles ahelas.

Enesejuhtimisoskused
2. Tõhusalt töötamine  – Kasutab tööaega, materjale ja töövahendeid heaperemehelikult ning säästlikult, järgides tööülesannet ja kvaliteedinõudeid.
3. Ohutusnõuete järgimine – Hindab oma töölõigus inimeste tervist ja keskkonda ohustavaid tegureid ning rakendab abinõusid riskide maandamiseks.
4. Väärtustest lähtumine – Lähtub oma töös säästva metsamajanduse põhimõtetest, arvestades oma tegevuse mõju metsa eluringile.
5. Juhistest ja nõuetest lähtumine – Järgib tööülesannete täitmisel juhiseid, eeskirju, õigusakte ja standardeid, sealhulgas töökeskkonna-, tööohutus- ja jäätmekäitlusnõudeid ning kasutab nõuetekohaseid isikukaitsevahendeid.
6. Ergonoomiline töötamine – Kasutab töötades sobivaid kehaasendeid ning ergonoomilisi töövahendeid ja -võtteid, arvestades sundasendi mõju oma tervisele.
7. Kohanemisoskus – Kohandab oma tegevust muutuvatele töötingimustele ja tehnoloogilistele uuendustele.

Lävimisoskused
8. Suhtlemisoskus – Suhtleb klientide, partnerite ja kolleegidega viisakalt, kasutades sobivaid suhtlemisviise, tuleb toime keerukates suhtlusolukordades.

Digioskused
9. Kasutab tööülesannete täitmiseks vajalikke digivahendeid ja -rakendusi algtasemel kasutaja tasemel (vt lisa 1 „Digipädevuste enesehindamise skaala“).

	Ettepanekud osale B.2






	B.3 Kompetentsid



KOHUSTUSLIKUD KOMPETENTSID
	B.3.1 Metsauuenduse rajamine
	EKR tase 3

	Tegevusnäitajad 
1. Kontrollib kaarti või elektroonilisi vahendeid kasutades tööala õigsust.
2. Säilitab metsataimi kuni istutamiseni nõuetekohastes tingimustes, vältides nende kahjustamist.
3. Valmistab metsataimed istutamiseks ette, hinnates eelnevalt visuaalselt metsataimede kvaliteeti ning lähtudes taimetüübist.
4. Rajab metsauuendust, arvestades uuendatava ala tingimusi ja metsataimede tüüpi ning pidades metsataimede koguse üle arvestust. 
5. Hindab oma töö kvaliteeti, kontrollides istutussügavust, taimede kinnitustugevust ja istutuskoha valikut ning taimede ja külvikohtade algtihedust.
6. Edastab tehtud tööde andmed töö tellijale kokkulepitud viisil. 

	Ettepanekud osale B.3.1




	B.3.2 Metsauuenduse hooldamine ja valgustusraie
	EKR tase 3

	Tegevusnäitajad
1. [bookmark: OLE_LINK24]Veendub kaarti või elektroonilisi vahendeid kasutades tööala õigsuses.
2. Raiub eesmärgi puuliigi kasvu takistavaid ning tulevikupuistusse sobimatuid puid, põõsaid ja rohttaimi, vältides kasvama jäävate puude vigastamist ning tagades optimaalse puude vahekauguse ja bioloogilise mitmekesisuse.
3. Hindab oma töö kvaliteeti, kontrollides tulevikupuistuks sobilike puude kvaliteeti, nende arvu hektaril, vahekaugust, ja metsakahjustuste ulatust.
4. Hooldab võsasaagi vastavalt vajadusele ja lähtudes kasutusjuhendist. 

	Ettepanekud osale B.3.2




	B.3.3 Hooldus- ja uuendusraie
	EKR tase 3

	Tegevusnäitajad
1. Veendub kaarti või elektroonilisi vahendeid kasutades raielangi õigsuses.
2. Valib raiutavad ja kasvama jäävad puud, lähtudes tööülesandest, metsakasvatuslikust eesmärgist ja raieliigile kehtivatest nõuetest.
3. Toodab puidu sortimendi vastavalt tootmisülesandes esitatud kvaliteedi- ja parameetrinõuetele. 
4. Koondab puidu sortimendid vastavalt tootmisülesandele.
5. Hindab puidu sortimendi mahtu, lähtudes mõõtmise ja mahumääramise meetoditest.
6. Hindab oma töö kvaliteeti, kontrollides kasvama jäetud puude vahekaugust, puistu rinnaspindala ja kokkuveoteede pindala. 
7. Hindab valmistatud puidusortimendi kvaliteeti, kontrollides selle vastavust tootmisülesandes esitatud nõuetele. 
8. Hooldab kettsaagi vastavalt vajadusele ja lähtudes kasutusjuhendist. 

	Ettepanekud osale B.3.3








C-osa
ÜLDTEAVE JA LISAD
	C.1  Teave kutsestandardi koostamise ja kinnitamise kohta ning viide ametite klassifikaatorile

	1. Kutsestandardi tähis kutseregistris  
	

	2. Kutsestandardi koostajad: 
	Tõnu Reinsalu, Luua Metsanduskool
Veiko Belials, Luua Metsanduskool
Rainer Laigu, Loode-Eesti Metsaühistu
Helvis Koort, Kanert OÜ
Indrek Karolin, Riigimetsa Majandamise Keskus
Tiit Reitel, Artiston OÜ
Janek Tarto, Riigimetsa Majandamise Keskus
Pille Meier, Eesti Metsa- ja Puidutööstuse Liit

	3. Kutsestandardi kinnitaja  
	Metsanduse Kutsenõukogu

	4. Kutsenõukogu otsuse number
	

	5. Kutsenõukogu otsuse kuupäev  
	

	6. Kutsestandard kehtib kuni  
	

	7. Kutsestandardi versiooni number
	

	8. Viide Ametite Klassifikaatorile (ISCO 08) 
	6210 Metsanduse oskustöölised jms töölised

	9. Viide Euroopa kvalifikatsiooniraamistikule (EQF)
	3

	C.2 Kutsenimetus võõrkeeles

	Inglise keeles -  Logger, EstQF Level 3

	C.3 Lisad

	Lisa 1 Digipädevuste enesehindamise skaala



1

1
image1.png
- sTAsuTUS.

43 Kutsekoda




image2.jpeg
Euroopa Liit
Euroopa Sotsiaalfond Eesti tuleviku heaks




